Euroopa Liidu Teataja L 241 , 26/09/2000 Lk 0018 - 0020



Komisjoni määrus (EÜ) nr 2012/2000, 21. september 2000, millega muudetakse 1994. aasta ühinemisakti protokolli nr 9 lisa 4 ja määrust (EÜ) nr 3298/94 Austriat transiidina läbivatele rasketele kaubaveokitele kehtestatud ökopunktide süsteemi osas EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Austria, Soome ja Rootsi ühinemisakti, eriti selle protokolli nr 9 artikli 11 lõiget 2 ja artiklit 16, tegutsedes protokollis nr 9 sätestatud korras ning arvestades järgmist: (1) Protokolliga nr 9 nähakse ette Austria territooriumi kaudu kulgevat raskete kaubaveokite transiiti käsitlev erirežiim, mis põhineb transiidiõiguste süsteemil (ökopunktide süsteemil). Ökopunktide jaotamisskaala liikmesriikidele on esitatud selle protokolli lisas 4. (2) Protokolli nr 9 artikli 11 lõike 2 punktis c nõutakse, et komisjon peab võtma kohased meetmed vastavalt selle lisa 5 punktile 3, kui ökopunkte nõudvate transiitsõitude arv läbi Austria ületab mingil aastal 1991. aasta kontrollarvu enam kui 8 %. (3) Protokolli lisa 5 punktis 3 sätestatakse läbivaatamise kord, mille alusel toimub ökopunktide eraldamine juhul, kui ületatakse 1991. aasta kontrollarv. (4) 1999. aastal ületati eespool nimetatud artikli 11 lõike 2 punktis c kehtestatud künnis. Lisa 5 lõikes 3 sätestatud arvutusmeetodi rakendamine viib olemasolevate ökopunktide üldarvu vähenemisele. (5) Protokolli nr 9 tuleb kohaldada kooskõlas asutamislepingus sätestatud põhivabadustega. Seetõttu on möödapääsmatu meetmete võtmine, mis suudaksid tagada kaupade vaba liikumise ja siseturu täieliku toimimise. (6) Ökopunktide üldarvu vähendamise kehtestamine ainult 2000. aastal omaks disproportsionaalset mõju, lõpetades pea igasuguse transiitliikluse läbi Austria. Selle tõttu tuleks ökopunktide üldarvu vähendamine jaotada aastatele 2000 kuni 2003. (7) Seoses ökopunktide proportsionaalse vähendamisega on vajalik, et nendele liikmesriikidele, kelle panus 8 % künnise ületamisel oli kõige suurem, eraldataks üldarvu vähendamise tagamiseks vähem ökopunkte. See tingib liikmesriikidele ökopunktide jaotamise aluse läbivaatamise. (8) Olemasolevate ökopunktide kõige tõhusama kasutamise tagamiseks võetakse meetmed, millega ergutatakse liikmesriike tagastama oma kasutamata ökopunktid komisjonile ümberjaotamiseks. (9) Kombineeritud vedude korral on raudteevedude, eelkõige "Rollende Landstraße" intensiivsem kasutamine keskkonda vähem kahjustav kui autovedude korral ning see võib vähendada pinget seoses olemasolevate ökopunktide arvuga. Tuleks tungivalt edendada selle tõhusamat kasutamist, vaadates muu hulgas läbi, kuidas kohti reserveeritakse. Kõnealuste meetmete mõju tuleks jälgida. (10) Sellest tulenevalt tuleks muuta protokolli nr 9 lisa 4 ja määrust (EÜ) nr 3298/94 [1]. (11) Protokolli nr 9 artikli 16 alusel loodud komitee ei esitanud oma arvamust ettepanekus sisalduvate meetmete kohta. Vastavalt protokolli nr 9 artikli 16 lõikele 3 esitab komisjon võetavate meetmete kohta viivitamata ettepaneku nõukogule, ON VASTU VÕTNUD KÄESOLEVA MÄÄRUSE: Artikkel 1 Austria, Soome ja Rootsi ühinemisakti protokolli nr 9 lisa 4 muudetakse järgmiselt: "Aasta | Ökopunktide protsent | EL 15 liikmesriigi ökopunktid | (1) | (2) | (3) | 2000 | 48,5 % | 11428150 | 2001 | 47,2 % | 11121897 | 2002 | 43,5 % | 10250317 | 2003 | 39,6 % | 9321531" | Artikkel 2 Käesolevaga muudetakse määrust (EÜ) nr 3298/94 järgmiselt: 1. Artikli 6 lõike 2 teine lõik asendatakse järgmisega: "Protokolli nr 9 artikli 11 lõike 2 punktis c sätestatud asjaoludel vähendatakse ökopunktide arvu. Vähendamise arvutamisel kasutatakse protokolli nr 9 lisa 5 punktis 3 sätestatud meetodit. Selliselt arvutatud ökopunktide vähendamine jaotatakse mitmele aastale." 2. Artiklisse 7 lisatakse järgmine lõige: "3. Komisjon märgib igal aastal ära, kui palju igale liikmesriigile eraldatud ökopunktidest olid 1. veebruari seisuga eelmisel aastal kasutatavad, ent mida ei ole kasutatud ega komisjonile tagastatud vastavalt lõikele 2. Kui kasutamata punktide kogus on suurem kui 2 % liikmesriigile eraldatud ökopunktidest, lahutab komisjon samaväärse koguse ökopunkte liikmesriigi selle aasta eraldusest. Need ökopunktid lisatakse selle aasta EL reservi." 3. Lisatakse järgmine artikkel: "Artikkel 14b Komisjon jälgib Austria ja teiste liikmesriikide tegevust teenuste taseme parandamisel Alpe läbivate kombineeritud vedude puhul. Komisjon esitab esimese aruande 2001. aastal." 4. D lisa asendatakse järgmisega: " D LISA ÖKOPUNKTIDE JAOTUS 2000-2003 Riik | 2000 | 2001 | 2002 | 2003 | I | 3789047 | 3688365 | 3401686 | 3076080 | D | 3548525 | 3453294 | 3182073 | 2898150 | A | 1519487 | 1476911 | 1355433 | 1274152 | NL | 934373 | 909981 | 840560 | 750500 | GR | 455749 | 443800 | 409792 | 366994 | DK | 306414 | 298415 | 275649 | 246115 | B | 240765 | 234349 | 216080 | 195793 | UK | 64309 | 62630 | 57852 | 51654 | S | 57042 | 55553 | 51315 | 45817 | F | 37829 | 36841 | 34031 | 30385 | LUX | 37829 | 36841 | 34031 | 30385 | SF | 34986 | 34072 | 31473 | 28101 | E | 9079 | 8842 | 8167 | 7292 | IRL | 7566 | 7368 | 6806 | 6077 | P | 3026 | 2947 | 2722 | 2431 | EL reserv | 382105 | 371688 | 342547 | 311605 | KOKKU | 11428150 | 11121897 | 10250317 | 9321531 | " Artikkel 3 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. september 2000 Nõukogu nimel eesistuja H. Védrine [1] EÜT L 341, 30.12.1994, lk 20. Määrust on muudetud komisjoni määrusega (EÜ) nr 1524/96 (EÜT L 190, 31.7.1996, lk 13). --------------------------------------------------